tomron87/hebrew-wikipedia-sentences-corpus huggingface dataset:
באמצעות מערכות אלו, ניצבת מול האזרחים מערכת של סנקציות (ענישה, קנסות) ופרסים (תארים, עושר, תהילה) שמעידים על מידת הצייתנות שלהם.
טענה זו מתקשרת להתנגדות לא-אלימה מאחר שהיא אמורה לספק לאזרחים חלון הזדמנויות במטרה לגרום לשינוי במדינתם.
שארפ מפנה לתובנה של הפילוסוף הצרפתי, אטיין דה לה בואטי, שטען שאם אזרחיה של מדינה מסוימת יכירו בכך שהם המקור לכוחה של המדינה, הם יהיו מסוגלים לסרב לציית ולשתף פעולה, וכך מנהיגיהם יישארו ללא כוח.
הפילוסוף מהמאה ה-18, דייוויד יום, כתב על עיקרון זה ב"מאמר 4: על העקרונות הראשונים של ממשלה".
נועם חומסקי מכנה את נקודת מבט זו "הפרדוקס של יום".
השפעתו של שארפ על מאבקים ברחבי העולם
כתביו של שארפ השפיעו על ארגוני התנגדות ברחבי העולם.
עבודתו השפיעה על תנועות נוער במהפכות הצבע במזרח אירופה.
ספרו של שארפ, "מדיקטטורה לדמוקרטיה", שימש כבסיס לקמפיינים של תנועת הנוער "אוטפור!" ("התנגדות!") בסרביה כנגד הנשיא סלובודן מילושביץ' (תנועה זו אומנה ישירות על ידי "מכון אלברט איינשטיין"), כמו גם לקמפיינים של תנועת ההתנגדות "קמארה" במהפכת הוורדים בגאורגיה, תנועת ההתנגדות "פורה" ("הגיע הזמן") באוקראינה, תנועת ההתנגדות "קלקל" בקירגיזסטן, ותנועת "זובר" בבלארוס.
ספרו של שארפ השפיע עמוקות על האינתיפאדה הראשונה, שפעיליה יישמו רבים מסעיפי התורה שלו.
כפי שפעיל של תנועת "פורה" סיפר בריאיון לתחנת רדיו בהולנד ב-2004: "ה"תנ"ך" של פורה היה הספר של ג'ין שארפ, שגם שימש את תנועת "אוטפור!", הנקרא: "מדיקטטורה לדמוקרטיה".
פעילי פורה תרגמו אותו בעצמם.
כתבנו למר שארפ ולמכון אלברט איינשטיין בארצות הברית, והוא הביע אהדה ליוזמה שלנו והמכון סיפק לנו מימון להדפסה של 12,000 אלף עותקים של הספר בחינם".
יש הטוענים ששארפ השפיע גם על תנועת המחאה, "האלטרנטיבה הכתומה", שנאבקה בקומוניזם בפולין, מאחר שהתנועה השתמשה בשיטות שצוינו בידי שארפ, על אף שלא ברור אם מייסדי התנועה ידעו על עבודתו.
ממשלות ליטא, לטביה ואסטוניה עשו שימוש בספרו של שארפ "הגנה לאומית אזרחית", בעת היפרדותן מברית המועצות ב-1991.
אתר האינטרנט של "מכון אלברט איינשטיין" מכיל כתבים רבים של ג'ין שארפ, בשפה האנגלית ובלמעלה מ-60 שפות נוספות.
ג'ינג'י היא סדרת טלוויזיה ישראלית בת 14 פרקים המבוססת על סדרת ספרים מצליחה בעלת אותו שם מאת גלילה רון־פדר-עמית אך עם שינויים מהספרים המקוריים.
הסדרה הופקה על ידי חברת "פרופיל הפקות" ובוימה בידי אריה בן ציון ויצחק חלוצי.
הסדרה שודרה בערוץ הראשון בין השנים 1995–1996.
הסדרה מתמקדת בילד בשם אודי שחר, המכונה בפי חבריו "ג'ינג'י".
ג'ינג'י גר בשכונת תלפיות בירושלים ויש לו שני אחים – יורם וגילי.
הוא מנהיג החבורה שלו שכוללת את טל, דן, מושיק, שגית ויפעת.
חברו הטוב ביותר הוא מושיק.
האויבת המושבעת של חבורתו של אודי היא שכנתו ששמה דנה פישמן.
דנה אוהבת להציק לילדי החבורה בכל הזדמנות, ומתנכלת אף לאודי עצמו, אותו היא מאשימה בכל מיני תעלולים, ועל כך הוא סופג עונשים רבים על אף שלא הוא ביצע אותם.
ג'ינג'י לא מסתדר גם עם אחיו הגדול יורם, ומתעמת עמו לעיתים קרובות.
אודי שחר (ג'ינג'י) – עומר גורן
מושיק גורביץ – תמיר הבר
טל אלדר – אושרי כהן
דן אלדר – רן בכור
שגית פדר – שני עמיחי
יפעת רוזן – אהרונה תגר
דנה פישמן – תמר ברסטוביסקי
גדי שחר, אבא של אודי – פיני מיטלמן
שרי שחר, אמא של אודי – פביאנה מיוחס
יורם שחר – אסף זמיר
גילי שחר – יותם שטיינברג
אמא של דנה פישמן – שירלי לאו
אבא של דנה פישמן – ישראל טרייסטמן
בספר, דנה פישמן היא דתייה.
לעומת זאת בסדרה דנה היא חילונית, וכמו כן בספר יש לדנה אח בשם יוסי ובסדרה היא בת יחידה.
בספר, החבורה גרה בשכונת תלפיות בירושלים.
לעומת זאת, בסדרה החבורה גרה בשיכון ותיקים ברמת גן.
בספר, למושיק גורביץ יש מבטא רוסי, אולם בסדרה אין לו מבטא רוסי (למרות שידוע כי עלה מרוסיה).
ג'ינֶברה דה בֶּנצ'י (באיטלקית: Ginevra de' Benci; נולדה ב-1457) הייתה אשת החברה הגבוהה האריסטוקרטית בפירנצה במאה ה-15. אביה היה אמריגו בנצ'י.
שיוכה המשפחתי היה מיוחד אומנם, אך ג'ינברה הייתה מפורסמת בזכות העובדה שהייתה משוררת ואשת ספר מכובדת, ובזכות העובדה שהפורטרט שלה הונצח בציור על ידי לאונרדו דה וינצ'י.
בשנת 1474, בגיל 16 נישאה ג'ינברה ללואיג'י ניקוליני, ועל פי אחת הגרסאות הוא הזמין את הציור עבור חתונתם.
על פי גרסה אחרת, בג'ינברה התאהב שגריר ונציה בפירנצה, ברנרדו במבו, והוא מי שעמד מאחורי הזמנת הפורטרט.
כיום מקובלת הגרסה לפיה הציור ניתן כמתנת חתונתה של ג'ינברה, שהייתה בתו של בנקאי עשיר מפירנצה, לניקולוני.
עלי הערער שבציור משמשים כמוטיב מרכזי ביצירה.
שמה של האישה הצעירה, ג'ינברה, קשור למילה האיטלקית "ג'ינפרו" שמשמעה ערער.
לאונרדו דה וינצ'י השתמש בעלים כמשחק מילים עם שמה של הנערה, והציב את דיוקנה החיוור דמוי השיש כנגד עליו הכהים והקוצניים של שיח הערער.
ישנה סדרה מורכבת של רמיזות הקשורות בשם, בצידו השני של הציור, שבאופן יוצא דופן מצויר גם מאחור.
על רקע חיקוי שיש בהט, אנו רואים עלי ערער, דפנה ודקל הקשורים ביניהם, ואת העטרה שעליה מופיע הכיתוב בלטינית: "Virtutem Forma Decorat" שפירושו: "היופי מייפה את המידות הטובות".
שיח הערער הצומח מתוך העטרה מהווה התייחסות נוספת לשמה של ג'ינברה ולמידות של צניעות ואמונה.
כמו כן, שיח הדפנה שהוא ירוק עד, מתייחס לשאיפותיה של ג'ינברה כמשוררת, עליהן אנו יודעים מבמבו ומסופרים אחרים.
גם כף הדקל היא סמל למידות טובות.
הכיתוב הלטיני השזור עם הצמחים, המסמלים מידות טובות – מקשר בין היופי והמידה הטובה, ושימש באותם ימים נושא ספרותי.
יופייה העדין של ג'ינברה מפורש כביטוי למידותיה הטובות, כך שהצד החזיתי והאחורי של הציור קשורים בקשר הדוק ביותר.
גִ'ינָאן (בסינית מפושטת: 济南; בסינית מסורתית: 濟南; בפין-יין: Jǐnán; מילולית: "מדרום ל") היא תת-מחוז עירוני ובירת מחוז שאנדונג שבמזרח הרפובליקה העממית של סין.
על פי מפקד האוכלוסין משנת 2020, התגוררו בתת-המחוז העירוני כ-9.2 מיליון תושבים, מתוכם כ-8.352 מיליון בעשרת הרבעים.
תת-המחוז העירוני ג'ינאן משתרע על פני 10,219 קמ"ר במערב מחוז שאנדונג וגובל בחמש נציבויות עירוניות - לְיָאוֹצֶ'נְג ממערב, מצפון-מערב, מדרום, ממזרח ו מצפון-מזרח.
העיר מרוחקת כ-360 ק"מ דרום-מערבית לבייג'ינג בירת סין.
תת-המחוז העירוני ג'ינאן מחולק לעשרה רבעים ושתי נפות:
לג'ינאן יש 29 ערים תאומות:
ג'ינג'ה היא העיר השנייה בגודלה באוגנדה.
היא נמצאת בדרום־מזרח המדינה, 87 קילומטרים צפונית־מזרחית לבירה, קמפלה.
העיר ממוקמת על גדת אגם ויקטוריה, ליד מקורות הנילוס הלבן.
ג'ינג'ה היא בירת המחוז הנקרא על שמה והיא בירת הממלכה השבטית של בוסוגה.
מקור שמה של העיר מגיע משפתם של שבט הבאסוגה ושבט הבגנדה אשר מתגוררים משני צידי הנילוס הלבן באזור.
ברוב חלקי אפריקה נהרות כמו הנילוס מונעים הגירה רבה של שבטים, דבר המסביר את הגבולות האתניים לאורכו של הנילוס היוצא מאגם ויקטוריה וזורם צפונה.
יחד עם זאת, באזור זה של הנהר ניתן היה לחצותו בביטחה באמצעות סירות בזכות סלעים שסימנו את גדות הנהר באזור מפלי ריפון.
לפיכך שני השבטים הגרים משני צדי הנהר קראו לכפריהם 'מקום האבנים השטוחות'.
המילה 'אבנים' בלוגנדה היא אג'ינג'ה (Ejjinja) בעוד שבלוסוגה המילה היא אדינדה (Edinda).
הבריטים השתמשו בהקשרים אלו כדי לקרוא לעיר ג'ינג'ה.
לפני 1906 הייתה ג'ינג'ה רק כפר דייגים קטן המורכב משני השבטים.
נוחיותו של המעבר באזור זה של הנהר הפכה את הכפר לנקודת דרך חשובה בנתיבי הסחר ממרכז היבשת מערבה וצפונה.
העיר נוסדה רשמית ב-1907 על ידי הבריטים, כמרכז אדמיניסטרטיבי למפקדת השלטון המקומי באזור בוסוגה.
במקביל עלתה חשיבותו של אגם ויקטוריה כתוצאה מבניית רכבת אוגנדה אשר חיברה בין קיסומו, עיירה קנייתית על גדות האגם, לבין מומבסה, על חוף האוקיינוס ההודי, מרחק 1400 ק"מ.
מטעי הסוכר ושדות כותנה מסביב לעיר, לצד הגישה לרכבת, אפשרו לה לגדול בקצב מהיר.
ב- 1906 הוקמה בה תשתית הרחובות ומשנת 1910 ואילך הובאו לעיר סוחרים הודים.
ההודים היו קתולים דוברי אנגלית שמוצאם מהמושבה הפורטוגלית של גואה, בחופה המערבי של הודו.
ב- 1928 הקימה חברת הטבק האנגלו-אמריקאית באוגנדה מפעל לעיבוד טבק בג'ינג'ה.
העיר נשארה בירת מחוז בוסוגה וב-1956 קיבלה מעמד של רשות מקומית.
באותה עת הייתה ג'ינג'ה הלב התעשייתי של אוגנדה בעיקר בזכות תחנת הכוח נאלובאלה ההידראולית שבסכר מפלי אואן שבנייתה נסתיימה ב-1954.
הסכר הבטיח מים זורמים ונקיים לעיר ואספקת חשמל גבוהה לאורך שנות ה-60.
מכוניות ומוניות החלו להופיע בעיר באותן שנים.
בתקופה זאת הייתה העיר מחולקת לשכונות בהתאם לגזעים ולשבטים השונים.
לבנים, שחורים ואסייתים גרו באזורים שונים של העיר ולמדו בבתי ספר נפרדים.
ב-1971 גירש אידי אמין את התושבים ההודיים מאוגנדה.
תחת שלטונו, נאמר, נזרקו גופות רבות לאגם ויקטוריה והביאו לתקלות רבות בסכר מפלי אואן.
ב-1972 החליט אמין לתת לעיר ג'ינג'ה מתנה - מסגד בכל רחוב בעיר.
עזיבתם של ההודים הביאה לקריסה של המערכת הכלכלית והתעשייתית בעיר.
רק לאחר עלייתו לשלטון של יוורי מוסווני, הנשיא הנוכחי של אוגנדה, החלו לחזור ההודים למדינה ולעיר.
ג'ינג'ה נהנית מאדמות פוריות, מקורות מים רבים ותקופות גשומות וסדירות, שמאפשרות פריחה של חקלאות מקומית.
תעשיות נוספות בעיר וסביבותיה הן ייצור מתכות, עיבוד עור, ייצור נייר, סוכר ופירות אורגניים וקפה לייצוא.
מפעל הטבק בג'ינג'ה נסגר ב- 2005 בעקבות מיסים גבוהים, והמעסיק הגדול ביותר בעיר כיום הוא מפעל 'קקירה תעשיות סוכר' שמפעיל את מכונותיו באמצעות אלכוהול סוכר על מנת לחסוך את ההתמודדות עם אספקת החשמל הירודה של אוגנדה כיום.
המפקדה של 'מבשלות הנילוס' נמצאת גם היא בג'ינג'ה.
המבשלות משתמשות במי הנילוס מזה חמישים שנה כדי לייצר את הבירות האוגנדיות בל ונייל.
ההתאוששות הכלכלית של ג'ינג'ה חלשה ביחס לאזור אחרים.
ההתפתחות הכלכלית העיקרית בשנות ה-90 הייתה דווקא בבירה, קמפלה.
חלק גדול מהאליטה של הבוסוגה עברו גם הם לקמפלה.
סיבה נוספת לדישדושה הכלכלי של העיר הוא בניית הכביש הישיר בין קמפלה למומבסה אשר מאפשר הגעה לאוקיינוס ההודי מבלי לעבור דרך ג'ינג'ה.
מדי יום מגיעים לעיר כ-80,000 נוספים.
רוב האוכלוסייה היא משבטי הבנטו ולוסוגה היא השפה המקומית המדוברת ביותר.
ההכנסה השנתית הממוצעת מוערכת בכ-100 דולרים אמריקאים.
ג'ינג'ר רוג'רס (Ginger Rogers; 16 ביולי 1911 - 25 באפריל 1995) הייתה רקדנית, שחקנית וזמרת במחזות זמר וסרטים מוזיקליים.
נודעה בעיקר כבת זוגו של הרקדן פרד אסטר, יחד עמו יצרה עשרה סרטים מוזיקליים בהוליווד בשיא תקופת הסרטים המוזיקליים בשנות השלושים.
במהלך הקריירה הארוכה שלה השתתפה ב-73 סרטים וזכתה, בשנת 1940 בפרס אוסקר לשחקנית הטובה ביותר על הופעתה בסרט Kitty Foyle.
רוג'רס נולדה כווירג'יניה קתרין מקמת' (Virginia Katherine McMath) במיזורי.
הקריירה שלה בעולם הבידור החלה כאשר זכתה בתחרות ריקוד צ'ארלסטון שזיכתה אותה בתפקיד בוודוויל נודד שהגיע לעירה בהיותה בת 17. היא נדדה עם הלהקה במשך 18 חודשים עד שהגיעה לניו יורק ונבחנה לתפקיד בברודוויי, במחזמר Girl Crazy של ג'ורג' ואיירה גרשווין.
היא קיבלה את התפקיד במחזמר המצליח והפכה לכוכבת "בין לילה", והיא בת 19. מאחורי הקלעים פגשה בפרד אסטר, שנשכר כדי להדריך את רקדני ההפקה.
בשנת 1930 החתימו אותה אולפני סרטי פרמאונט לחוזה בן שבע שנים, ממנו הצליחה להשתחרר אחרי ארבעה סרטים ועברה להוליווד.
היא עבדה גם עם אולפני האחים וורנר וסרטה הבולט עמם היה רחוב 42, שהיה מועמד לפרס אוסקר לסרט הטוב ביותר ב-1934.
בין 1933 ל-1939 שיתפה רוג'רס פעולה עם פרד אסטר בשורה של להיטי ענק בחברת RKO.
הזוג יצר למעשה סוגה שבה שולבו ריקודים מסוגננים בסרטים.
השילוב וההשלמה ההדדית בין אסטר ורוג'רס הפך למודל לשיתוף פעולה זוגי על המסך, כמו גם זוגיות בחייהם הפרטיים, אשר סוקרו על ידי עיתוני הרכילות.
עשרת הסרטים שלה עם אסטר הניבו 33 ריקודים זוגיים, שכמעט כולם הפכו לקלאסיקה, נלמדו וצוטטו עשרות פעמים.
רוג'רס הופיעה גם כזמרת וביצעה מספר שירים מתוך הסרטים.
הסרט הראשון שלהם כזוג הוא "טסים לריו" (1933) ואחריו "רוברטה" (1935).
לדברי אסטר, רוג'רס לא ידעה לרקוד היטב עם בן זוג לפני שפגשה בו, אולם היה לה חן וכישרון טבעי.
במהלך השנים, טען, למדה להשתלב עמו באופן כה מושלם עד כי כל מי שרקדה עם אסטר אחריה לא נראתה טוב כמוה.
ב-1939 עמדו אולפני RKO לפני פשיטת רגל וגם יחסיהם של אסטר ורוג'רס התערערו.
היא יצאה לקריירת סולו והצליחה לזכות באוסקר ב-1940 ובמספר תפקידים מרכזיים במהלך שנות הארבעים.
ב-1942 הופיעה לצידו של ריי מילאנד בסדר "הקצין והקטינה".
לאחר שנות הארבעים זכתה לפחות תפקידים, בין תפקידיה לאחר שנות הארבעים ניתן לציין את שיתוף הפעולה שלה עם קרי גראנט ב"עסקי קופים" (Monkey Business) (1952) ואת השתתפותה בסרט !We're Not Married מאותה שנה בו כיכבה לצידה מרילין מונרו.
בשנת 1956 הוזמנה על ידי מאיר לנסקי לחגיגות חנוכת מלונו בהוואנה, קובה.
ב-1965 הופיעה בפעם האחרונה בהפקת ברודוויי בתפקיד דולי במחזמר !Hello, Dolly.
פיטר אדוארד "ג'ינג'ר" בייקר היה מתופף רוק וג'אז ונגן כלי הקשה בריטי.
לפי אתר המוזיקה Allmusic, בייקר היה נגן כלי ההקשה המשפיע ביותר בשנות השישים.
ג'ינג'ר (הכינוי, שמשמעותו "ג'ינג'י", דבק בו בשל צבע שערו) נודע בשל חברותו בלהקות קרים ו-Blind Faith ובשל שיתופי הפעולה הרבים שלו בתחומי המוזיקה השונים, ברוק עם Public Image Ltd., בבלוז עם גרי מור, בג'אז עם ביל פריזל וצ'ארלי היידן כמו גם בתחום מוזיקת העולם, ממנה שאב מקצבים ושיטות נגינה.
בייקר יצר סידור שונה למערכת התופים ושילב בה שני תופי בס בניגוד לתוף הבס היחידי במערכת תופים השוכב על הרצפה ושהנגינה בו נעשית באמצעות הרגל.
סגנונו הושווה לרוב עם זה של מתופף המי, קית' מון ומתופף הביטלס, רינגו סטאר.
אולם תיפופו היה מרוסן יותר מזה של מון וטכני ומדויק יותר מזה של סטאר.
תבנית התיפוף שאפיינה אותו היא שימוש ב-flam, שבו שני מקלות התיפוף מכים בתוף כמעט במקביל ויוצרים קול רעם כבד.
סולו תיפוף אופייני הוא הסולו בן חמש הדקות ב-"Toad" מתוך התקליט Fresh Cream של קרים מ-1966.
בייקר נולד בלווישאם שבדרום לונדון.
בנעוריו האזין בעיקר לג'אז ומגיל 16 לערך תופף בלהקות ג'אז מקומיות.
בראשית דרכו המקצועית ניגן עם אחד מחלוזי הבלוז הבריטי, אלכסיס קורנר ובלהקת הרית'ם אנד בלוז של גרהם בונד , שם פגש את ג'ק ברוס.
הוא נותר בלהקתו של בונד עד 1963, אז עבר ללהקת הבלוזברייקרס של ג'ון מאייל, שם ניגן עם אריק קלפטון לאחר מכן עבר למנפרד מן וב-1966 הקים יחד עם קלפטון וברוס את קרים.
בהופעות החיות של הלהקה שילב בייקר סולואי תיפוף ארוכים ומלהיבים שנמשכו עד כדי 10 דקות ואף למעלה מכך.
באותה עת היה מכור באופן כבד להרואין.
לאחר פירוק קרים היה בייקר שותף ללהקת Blind Faith עם קלפטון, סטיבי וינווד וגיא גרק, להקה שהופעותיה גלשו לעיתים לכדי ג'אם סשן פסיכדלי.
ב-1970 ובמהלך שנות ה-70 של המאה ה-20 עבד בייקר בניגריה עם המוזיקאי הניגרי פלה קוטי, הקים להקת פיוז'ן בשם "חיל האוויר של ג'ינג'ר בייקר" והקליט עם להקת ג'ף בק (שסולנה היה רוד סטיוארט).
הוא עבר להתגורר בטוסקנה, שם נפגש ב-1979 עם ג'וני רוטן מלהקת Public Image Ltd., עמה שיתף פעולה.
לאחר מכן עבר ללוס אנג'לס, אותה נאלץ לעזוב משום שהעיר הייתה מפתה מדי בשביל נגמל טרי מסמים.
בייקר עבר לקולורדו והחל לטפח קריירה של שחקן פולו.
במהלך שנות ה-80 ושנות ה-90 היה בייקר בתהליכי גמילה מהסמים אליהם התמכר.
עקב התמכרויותיו ומנהגו לחיות מעבר ליכולותיו הכלכליות הריאליות, הסתכסך עם החוק בבריטניה, ניגריה, איטליה ועם רשויות ההגירה של ארצות הברית, המקומות בהם חי מספר שנים בכל פעם.
מאז 1999 הוא התגורר בדרום אפריקה, בחווה בפרובינציית קוואזולו-נטאל.
בייקר המשיך לשתף פעולה עם ברוס וקלפטון, בין היתר במיזם BBM מ-1994 יחד עם גרי מור.
ב-2005 יצא לסיבוב הופעות עם ברוס וקלפטון ששיאיו היו בהופעות במדיסון סקוור גארדן בניו יורק ובאלברט הול בלונדון.
איחוד זה של "קרים" יצא על גבי התקליט "Royal Albert Hall London May 2-3-5-6, 2005".
ב-2010 נשא לאשה את קודזאי מכקוקוטו (Kudzai Machokoto), בת זימבבואה הצעירה ממנו ב-42 שנה.
ג'ין-שין-דו אקופרסורה היא שיטה טיפולית אלטרנטיבית המבוססת על תורת רפואה סינית, ומשתמשת בלחיצה קלה על נקודות לאורך ה"מרידיאנים" - מושג ברפואה הסינית המתייחס לרשת של "ערוצי אנרגיה" החוצה את גוף האדם; אין כל ראיה מדעית לקיומם של ערוצים אלה, וממילא לא לתועלת שבלחיצה עליהם.
הג'ין שין משלב בתוכו את הרפואה הסינית (דיקור סיני, שיאצו), טיפול במגע (מאסג'ים למיניהם), וטיפול "אנרגטי" (הילינג, רייקי).
השיטה פותחה בשנות ה - 70 על ידי Iona Marsaa Teeguarden
הטיפול כולו אורך כשעה, הכוללת שיחה, אבחון וטיפול.
הטיפול מתבצע על מיטה טיפולית, כאשר המטופל שוכב על גבו בלבוש מלא.
המטפל מניח את ידיו על שתיים או שלוש נקודות בו זמנית, תוך כדי ריכוז ו"העברת אנרגיות" מתאימות.
המטפלים בשיטה טוענים כי המטפל אינו מרפא בעצמו את המטופל, אלא עוזר לגופו של המטופל לשחרר "חסימות" ולהניע את הצ'י במרידיאנים (הערוצים בהם זורמת האנרגיה); אין עדות מדעית לקיומן של חסימות כאלה.
שיטה זו אינה פולשנית, וטוענת לשימוש ב"אנרגיית הגוף" של המטופל (מושג זה אינו קשור למושג הפיזיקלי אנרגיה).
הג'ין שין משתמש בכ 60 נקודות (מתוך כ-600 נקודות הקיימות, כביכול בגוף) לאורך כל 12 "המרידיאנים הרגילים" ו8 "הערוצים המיוחדים".
בחירת נקודות הטיפול נעשית על ידי המטפל בהתאם לתלונת המטופל, ועקרונות חמשת היסודות (אדמה, אש, עץ, מים, מתכת).
ג'ינג'ר לין אלן היא שחקנית פורנו, ושחקנית קולנוע וטלוויזיה אמריקאית, שהייתה בולטת בתחומה בעיקר בשנות ה-80. מגזין "AVN" דירג אותה במקום השביעי ברשימת "חמישים כוכבי הפורנו הגדולים של כל הזמנים".
לאחר שסיימה את הקריירה שלה בתור שחקנית פורנו, היא החלה להשתמש בשמה המקורי ולקבל עבודות בסרטי בי מובי דלי תקציב.
ללין היה קאמבק מאוחר בתחום העבודה המקורי שלה, בו יצאה סדרה של סרטים קצרים בכיכובה.
במהלך הקאמבק בעל השנתיים שלה היא העניקה ראיונות רבים לעיתונאים, והופיעה בחנויות בידור למבוגרים.
ג'ינג'ר לין אלן עברה לקליפורניה ב-1982 לאחר שסבה לקה בהתקף לב שהוביל למותו, ובהמשך עברה לגור עם שותף שנהיה בן זוגה.
כדי לפרנס את עצמה, אלן הייתה צריכה למצוא עבודה בשכר גבוה יותר משכר עבודתה דאז.
ב-1983 היא הצטרפה לסוכנות הדוגמנות "World Modeling Agency" ובמהרה התפשטה לשער מגזין פנטהאוז.
עבודות הדוגמנות שלה גרמו לה להתפרסם בתעשיית הפורנו.
אלן הצטלמה מספר פעמים בעירום והחלה להופיע בסרטי סקס תחת שמה הפרטי "ג'ינג'ר לין" בדצמבר 1983. סרט הסקס הראשון שהשתתפה בו היה "כניעה בגן עדן" בו כיכבה לצד ג'רי באטלר.
אלן החלה לצבור פופולריות, ובסופו של דבר נהייתה ידועה בתור אחת מכוכבות הפורנו הגדולות בכל הזמנים, כשמאחוריה 69 סרטי פורנו בהשתתפותה.
המראה שלה בשנים 1984–1985 היה בהשראת זמרת הפופ מדונה.
הפופולריות שלה גדלה כשהחלה להשתתף בסרטים עם מין אנאלי וחדירה כפולה, מכיוון שבשוק סרטי הפורנו של תחילת שנות ה-80 תנוחות אלו היו נדירות יחסית, בעיקר בקרב כוכבות פורנו ידועות.
היא הופיעה בסצנה לסבית אחת לפחות בכל סרט פורנו שהשתתפה בו, עובדה שגרמה לה לצבור עוד מעריצים.
אלן ידועה גם בשל "הדיבור המלוכלך" שלה בסרטים אלו.
בפברואר 1986 אלן עזבה את תעשיית הפורנו במטרה להצליח כשחקנית קולנוע.
אלן הופיעה במספר סרטים וסדרות טלוויזיה ואף בסרט אינטראקטיבי.
בנוסף, הופיעה בסרט "אקדוחנים צעירים 2" לצד אמיליו אסטבז.
היא חזרה לתעשיית הפורנו בשנת 1999, כשהופיעה בשלושה סרטי פורנו: Torn (1999), White Lightning (2000) וNew Wave Hookers 6 (2000).
בדצמבר 2005 אלן הופיעה בסרט "אמריקן פאי מציגים: מחנה התזמורת" בתפקיד האחות סנדרס.
במרץ 2006 היא החלה להנחות את תוכנית הרדיו של תחנת "פלייבוי רדיו" "Night Calls Radio" לצד שחקנית הפורנו כריסטי קניון.
ביוני 2007 בשני אתרי סקס של רשת "Kink.com".
ב-2008 היא הופיעה בסרטים "Dirty Rotten Mother Fuckers" לצד ג'יימס דין (הצעיר ממנה ב-24 שנים) ו"Seasoned Players 4" לצד טום ביירון.
בהמשך היא השתתפה בעוד כ-12 סרטי פורנו שהתפרסו על השנתיים הבאות.
בשנת 2003 שיחקה בין התפקידים הראשיים בסדרת הדרמה "Skin" של רשת FOX, אלן גילמה את אמבר סיין בסדרה שירדה משידור לאחר עונה אחת.
לאלן הייתה מערכת יחסים ארוכת טווח עם מגיש הרדיו ראלף גרמן.
בין השנים 1990–1992 ניהלה מערכת יחסים עם צ'ארלי שין, אותו פגשה בסט של הסרט "אקדוחנים צעירים 2" לאחר שעזבה את תעשיית סרטי הפורנו.
שין ואביו מרטין שין עמדו לצדה כאשר עמדה לדין.
היא נהגה להעביר זמן במרכז שיקום בתקופה זו בשל שימושה בקוקאין.
השניים נפרדו לאחר שהתגלה כי שין שכב עם פרוצה.
בשנת 2000 אלן זוהתה כחולת סרטן צוואר הרחם, ממנו נרפאה בעזרת היסטרקטומיה וכימותרפיה.
ג'ינג'ר אייל הוא משקה קל מוגז וממותק, ללא אלכוהול בטעם זנגביל ("ג'ינג'ר").
המצאת המשקה מיוחסת לד"ר תומאס קנטרל, רופא ורוקח אמריקאי.
קיימת גרסה בהירה ובטעם זנגביל עדין בהרבה, המכונה ג'ינג'ר אייל "יבש".
המצאתה מיוחסת לג'ין מקלוכין, כימאי ורוקח קנדי.
לאחר שיסד מפעל לביקבוק מי סודה בשנת 1890, החל לפתח תמציות טעם להוספה למי הסודה בשנת 1904. באותה שנה הציג את המשקה "ג'ינג'ר אייל יבש בהיר", אשר בשנת 1907 נרשם כפטנט בשם "Canada Dry Ginger Ale" והיה להצלחה מיידית.
מוצרי Canada Dry ובכלל זה מותג הג'ינג'ר אייל נמכרים עד היום.
הג'ינג'ר אייל היבש הקנדי צבר פופולריות גם בארצות הברית בתקופת היובש, בשמשו לדילול משקאות האלכוהול הנדירים שמצאו את דרכם לשווקים, בעיקר עם ויסקי (קוקטייל שנפוץ עד היום).
במהרה צבר הג'ינג'ר אייל היבש פופולריות רבה יותר מאשר הסוג ה"זהוב" האמריקאי גם בשוקי ארצות הברית.
קיים גם משקה דומה המכונה "ג'ינג'ר ביר" (מאנגלית: ginger beer, מילולית: בירת ג'ינג'ר).
בניגוד לג'ינג'ר אייל, הבעבוע בג'ינג'ר ביר הוא תוצר של תסיסה, בין אם תסיסה כהלית שמייצרת משקה אלכוהולי או תסיסה הומולקטית שמייצרת משקה פרוביוטי.
שני סוגי המשקה יהיו לרוב בעלי טעם חזק יותר מג'ינג'ר אייל וגזוז עדין יותר.
ג'ינג'ר לי הובר היא קופצת למים מגובה רב אמריקאית.
היא סגנית אלופת העולם הראשונה ממקפצה של-20 מטר (ברצלונה 2013).
באליפות העולם שנערכה בברצלונה, ספרד בשנת 2013 זכתה הובר במדליית כסף, בתחרות הראשונה בתולדות אליפויות העולם ממקפצה של 20 מטר, בתוצאה של 206.70 נקודות, אחרי בת ארצה ססילי קרלטון (211.60 נקודות) ולפני אנה בדר מגרמניה (203.90 נקודות).
באליפות העולם שנערכה בקאזאן, רוסיה בשנת 2015 סיימה הובר במקום שישי בתחרות ממקפצה של 20 מטר בתוצאה של 213.70 נקודות.
ג'ינג'י היא סדרת טלוויזיה ישראלית המבוססת על סדרת ספרים באותו שם מאת גלילה רון־פדר-עמית ועל הספר ה-64 בסדרה שנקרא "איזבלה מכוכב קלבסה" אך עם שינויים מהספר המקורי, ששודרה החל מ-25 באוקטובר 2015 בערוץ ג'וניור של yes.
היא נכתבה על ידי חנן פלד ובוימה בידי עדי בנימינוב, והופקה על ידי חברת Sumayoko Ltd וטלית תקשורת.
שיר הנושא של הסדרה נכתב ובוצע על ידי אליעד נחום.
איזבלה, רובוט שנראה ומתנהג כמו ילדה רגילה נמלטת ממקס הגאון שיצר אותה וכלא אותה במעבדתו.
היא בורחת לביתו של פרופסור ארבל שלא נמצא בבית.
מקס שולח את שני עוזריו, שוקו ומוקה, על מנת להחזיר את איזבלה בחזרה למעבדה.
ג'ינג'י וחבורתו רואים אותם ומונעים מהם לפרוץ פנימה.
איזבלה רואה את ג'ינג'י ועוקבת אחריו למקלט שם הוא נותן לה להסתתר.
כשהמקום הופך למסוכן עבורה, איזבלה עוברת לגור בביתו של ג'ינג'י ומצטרפת לחבורה שכוללת גם את מושיק ואת שגית, שיחד פותרים תעלומות בלשיות.
הסדרה מבוססת על סיפורים מסדרת הספרים כמו השכן המסתורי (השכן מעליית הגג) ובנוסף ישנה כמובן כמו בספר את השכנה דניאלה הסוכלת ומחטטת את הפעולות של החבורה.
עונה זו נקראת הספירה לאחור.
בעונה הזאת לי מצטרפת לחבורה של ג'ינג'י וג'ינג'י רצה להזמין אותה אבל היא הייתה עסוקה בלהכין הפתעת יום הולדת.
מקס ניסה למחוק את זוהר מהזיכרון ולא הצליח, לאחר שהם נפרדו.
אמה מדברת אל בראד כדי לשחרר אותו.
באמצע אירוע יום ההולדת איזבלה והחבורה ראו את זושה בכל הארצות.
שבתאי אומר לזוהר שזושה אמא שלהם יודעת לדבר צרפתית וכשהיא באה היא אמרה משהו ביפנית.
זוהר באה למקס לדבר עם איזבלה ואיזבלה סיפרה לה ומקס הגיע עם קסדת מוחק הזכרונות וכעס שהיא נמצאת פה והצליח למחוק אותה מזיכרון עד שפתאום הוא מחק ומתחיל מחדש להיות עם זוהר.
איזבלה מגלה שבראד עומד להשתחרר והיא מגלה את זה לחבורה.
ג'ינג'י, שגית, לי, איזבלה, שוקו ומוקה פורצים למחסן משטרה כדי להביא את הציוד של זושה אבל המחסן ריק.
החבורה חוץ ממושיק בכלא לאחר שפרצו לתחנת המשטרה, נורית ורפי מגלים על ידי מושיק שאודי בכלא, לאחר ששתחחרו מושיק אוהב את שגית ונותן לה עוגה כמתנה לשחרורה.
אמה מתקשרת לרפי ולנורית ואומרת להם שמצאה דירה בגליל, אך שאודי שומע זאת הוא מסרב וכדי להיות עם מושיק ושגית, וחברתו לי שמגלה זאת מאודי לאחר שגית, אזיבלה מקבלת תחושה ומתעלפת באמצע ההופעה שלה ושל רני.
מקס מנסה להעיר את איזבלה ואז בגלל זושה זהותם של איזבלה וחורחה מתחלפים.
מקס נאלץ להזמין את זוהר כדי לברר מה זושה עשתה.
זוהר שואלת את חורחה (איזבלה) אם היא שלחה סרטונים של הזושות בכל העולם כי זושה אמרה לה ומקס כועס ומעיף את זוהר מבית.
אודי שחר (ג'ינג'י) (עידו ישראלי) - מנהיג החבורה, בעל שיער ג'ינג'י, בעונה הראשונה פתר תעלומות יחד עם חבורתו ובעונה השנייה חוקר על היעלמותו של רפי, שני ועלמה, חבר של לי.
בסוף העונה השלישית חבר של שגית.
מושיק (נעם פרנק) - אחד מחבריו של ג'ינג'י מהחבורה.
בעל ביטחון עצמי נמוך, די פחדן.
רוב הדמויות בסדרה לא זוכרות את שמו ותמיד פונות אליו בשם לא נכון.
בסוף העונה השנייה חבר של שגית.
בעונה השלישית מאוהב בדנה פישמן.
שגית (תמר צור) - חברתו של ג'ינג'י מהחבורה.
בסוף העונה השנייה חברה של מושיק.
בסוף העונה השלישית חברה של ג'ינג'י.
איזבלה (נעמה שטרית) - רובוטית בצורת ילדה אשר ברחה מפרופסור מקס שהמציא אותה, לכן ג'ינג'י וחבריו מגנים עליה.
מכילה בתוכה את ה"אלמנט" (רכיב ייחודי שהופך אותה לשונה מכל שאר הרובוטים) שאותו מנסה זושה להשיג.
בעונה השלישית הופכת לילדה אמיתית.
לי (עמנואל צדקה) (עונה 2–3 אורחת בעונה 1) - מלכת הכיתה בה לומדים ג'ינג'י, מושיק ושגית.
מתארחת אצל זושה (Z) במסגרת משימה כיתתית.
נוהגת להתאכזר לג'ינג'י, מושיק ושגית בגלל מעמדם החברתי, אך מתקרבת אליהם (ובמיוחד לג'ינג'י) ככל שהם חוברים יחדיו לסיכול מזימתה של זושה.
הצטרפה לחבורה בעונה 3. נשלטה על ידי אמה כדי לחסל את ג'ינג'י.
בסוף העונה השלישית מבינה שג'ינג'י ושגית הם זוג מושלם, ולכן אומרת לג'ינג'י שיהיה עם שגית.
רפי שחר (גלעד קלטר) - אבא של ג'ינג'י.
הוכנס לכלא בעונה השנייה בגלל שוד שלא עשה והוחלף בשיבוט רובוטי לאחר שנחטף בעקבות מחקר שפיתח להכנת קיבה ומעיים מלאכותיים.
בעונה השלישית הוא ונורית לכאורה מנהלים אורח חיים רוחני בלי טכנולוגיה, מגלה בסוף העונה השלישית שנורית הייתה עם טלפון נייד.
נורית שחר (ריקי בליך) - אמא של ג'ינג'י, לא האמינה לאודי שאמר לה שרפי רובוט, בהמשך העונה מגלה את האמת על רפי ומודאגת מהיעדרו.
בעונה השלישית היא ורפי לכאורה מנהלים אורח חיים רוחני בלי טכנולוגיה.
בסוף העונה השלישית מגלה שרפי היה עם טלפון נייד כל התקופה ההיא.
יורם שחר (נמרוד קושמרו) (עונה 1) - אחיו הגדול של ג'ינג'י, שנוהג לריב עם ג'ינג'י.
מופיע בעונה הראשונה בלבד מכיוון שבעונה השנייה הוא מתגייס לצבא.
דניאלה זילברשטיין (עירית קפלן) - השכנה החשדנית והמעצבנת של משפחת שחר.
שבתאי עובר לגור איתה כאשר הפשירה אותו בשוגג.
מאוהבת ומאורסת לשבתאי, ונישאה לו.
בסוף העונה השלישית ילדה את פיסטוק ובוטן.
שבתאי זילברטיין (אורי הוכמן) - הבוס לשעבר של מקס.
העסיק את מקס כדי שיבנה לו רובוטים בדמות מנהיגי העולם לצורך השתלטות עולמית.
מקס הקפיא אותו במקפיא במשך 5 שנים ושוקו ומוקה הפשירו אותו, אבל לאחר מכן הוא רצה להשמיד את איזבלה.
לבסוף חורחה הקטין אותו וכולם הקפיאו אותו שנית.
הופשר על ידי דניאלה בעונה השנייה, הוחזר לגודלו הטבעי והתארס לדניאלה ונישא לה.
למרות תדמיתו המאיימת, שבתאי הוא בחור רגזן וילדותי.
בסוף העונה השנייה השלים עם מקס.
בעונה השלישית נסחט על ידי זושה כדי לעבוד עם בראד.
חטף את רני, אך לאחר מכן בוגד באמה ובראד וניסה לשחרר את רני.
בפיצוץ בו זושה המזויפת מתה, הוא נעלם וכשהוא חוזר, הוא נהיה שקוף בעיני כולם ורק מקס יכול לשמוע אותו (כשהוא עם הקסדה שמוחקת זיכרון).
בסוף העונה השלישית נולדו לו פיסטוק ובוטן, וכולם חזרו לראות אותו.
פיסטוק (???) (עונה 3) - הבן של דניאלה ושבתאי, נכדה של זושה ואחיה התאום של בוטן.
בוטן (???) (עונה 3) - הבת של דניאלה ושבתאי, נכדתה של זושה ואחותו התאומה של פיסטוק.
זושה זילברשטיין (טלי אורן) (עונה 2–3) - קשישה המתגוררת בבית האבות "פסטורל", חברה של לי.
האנטגוניסטית והרעה הראשית בעונה השנייה.
מטרתה של זושה היא ליצור את הרובוט המושלם לצורך השתלטות עולמית.
כאשר נשלחת למעצר מתגלה בעורפה פתח לצורך הטענה, המעיד שזושה האמיתית חופשייה, מה שאומר שבעונה השלישית תתגלה התוכנית האמיתית של זושה האמיתית.
סוחטת את בנה שבתאי, כיוון שהוא יודע שהיא רובוטית.
מתברר שזושה האמיתית נלכדה בהימלאיה לפני 7 שנים על ידי אמה, והיא יצרה רובוט, שנהרגה על ידי בראד משום שניסתה להרוג את אמה, אך זושה האמיתית פתאום חזרה.
בנתה את אמה לפני 15 שנה.
חיסלה את אמה בסוף העונה השלישית.
פרופסור מקס (דור צויגנבום) - נסה להחזיר אליו את איזבלה בכל מחיר בעונה הראשונה בניגוד לרצונה.
הנבל הראשי של העונה הראשונה.
לקראת סוף העונה הראשונה חוזר למוטב ועובר לגור עם איזבלה וחורחה בבניין בו מתגורר ג'ינג'י.
מתארס לזוהר, בעונה השלישית הוא וזוהר נפרדים ואז חוזרים להיות ביחד בשנית בסוף העונה.
חורחה (אסף פריינטא) - הרובוט המשרת של מקס.
נאמן מאוד למקס ומנומס ומרבה להטיף לו מוסר.
בסוף העונה השלישית עוזר לחבורה לחסל את אמה.
זוהר זילברשטיין (שירה קצנלנבוגן) (עונה 2–3) - מדענית.
בהתחלה מעמידה פנים כי היא מאוהבת במקס על מנת לסייע לזושה, אבל באמת מתאהבת במקס ומתארסת לו ומתחילה לפעול נגד זושה.
הבת של זושה ואחותו של שבתאי.
בעונה השלישית היא ומקס נפרדים ואחר כך חוזרים.
שוקו (רודי סעדה) בעונה 1-2; יובל סגל עונה 3) ומוקה (טל לוי): צמד נכלולי המועסק על ידי מקס בעונה הראשונה כדי להחזיר אליו את איזבלה.
מצטרפים לחבורת ג'ינגי בעונה השנייה.
אוהבים מאוד לאכול ויעשו כל דבר בשביל אוכל, נחטפו בעונה השנייה וברחו מהשבי.
בעונה השלישית שוקו עשה ניתוח פנים ומצטרף עם מוקה אל המשטרה.
בועז אוליאל- (רן אטיאס) עונה 3, שוטר מוצלח שנעלם העלמות מסתורית וחוזר בפרקים האחרונים
רני מדר (אסף הרץ) (עונה 2–3) - נגן גיטרה בלהקה.
הופך למושא אהבתה של איזבלה לאחר שהופיע בחלומה והתאהב בה גם כן לאחר שנפגשו.
לקראת סוף העונה השנייה הוא מגלה כי איזבלה היא רובוטית ונפרד ממנה, אך מבין כי הוא עדיין אוהב אותה וחוזר אליה.
נחטף על ידי אמה אך שוחרר לאחר מכן על ידי שבתאי.
דנה פישמן (עדי ביטי) (עונה 3) - מלכת הכיתה החדשה של הכיתה.
שונאת את ג'ינג'י, מתנכלת לחבורה, היא זמרת.
רוצה לעשות קליפ עם רני.
שני (תם רבר) ועלמה (שירה פריימן (עונה 2, אורחות בעונה 3) - חברותיה הטובות ביותר של לי, משמשות בתור "הסגניות" שלה.
במהלך העונה השנייה, נחטפות ומוחלפות בשיבוטים רובוטיים, מרבות לדבר בשפת "אימוג'י".
בעונה השלישית ה"סגניות" של דנה.
עמי השוטר (איתמר שקד) (אורח בעונה 1 ,עונה 2–3) - שוטר תמהוני העובד בתחנת המשטרה.
מסייע לג'ינג'י ולחבורתו במהלך העונה השנייה נגד מזימתה של זושה.
בעונה השלישית הוא מפקד המשטרה.
יובל (יהונתן בץ) (אורח בעונות 2–3) - אחיה הקטן והמעצבן של לי.
אמה (קול: יעל לבנטל) (עונה 3): אישה שהיא בעצם תוכנת מחשב מסתורית.
גרמה לזה שבראד יקבל חנינה.
הבוסית של בראד, חטפה את רני.
בנתה אותה זושה לפני 15 שנה, והיא וזושה היו חברות, אבל לפני 7 שנים היא התחילה להרגיש דחף לעוד עוצמה וכוח, השתלטה על המוח של זושה והביאה אותו להימלאיה וזושה נכנסה לתרדמת במשך 7 שנים, אך כאשר הזושה הרובוטית נהרגה, זושה חזרה.
גרמה למבול שעשה סדר ובלגן בעולם, כדי שהמין האנושי יושמד.
חוסלה על ידי זושה בסוף העונה השלישית ותוכניתה השתבשה.
בראד פיטמן (אורן יאדגר) (עונה 2–3) - העוזר של זושה.
בעונה השלישית נכנס למאסר של 7 שנים ומישהי ששמה אמה משחררת אותו.
נרמז שבסוף העונה השלישית נתפס לאחר שהעולם חזר לקדמותו.
סבא שאול (רוברט הניג) - סבו של ג'ינג'י, טכנופוב.
איזבלה נשלטה על ידי מקס וזה גרם לו להתעלף.
מתוקה (רבקה גור): אישה זקנה אשר מצאה את המחשב של יורם בפח, יורם עזר לה למצוא את המשקפים כדי להוכיח שאיזבלה היא לא הנכדה שלה.
שהואר (שמעון מימרן) - שכן מסתורי אשר ג'ינג'י וחבריו גילו שהוא צילם בעבירה חמורה תמונות של חיילים מהצבא ולכן הוא נשלח לכלא.
חיים שלוצבום הזקן (אלברט כהן) - אחד מתוך שלושה אנשים העונים לשם חיים שלוצבום אותם ג'ינג'י וחבריו מנסים לאתר.
זהו אינו חיים שלוצבום אותו החבורה מחפשת.
חיים שלוצבום הילד (אדם לפין) - אחד מתוך שלושה אנשים העונים לשם חיים שלוצבום אותם ג'ינג'י וחבריו מנסים לאתר.
ילד הנלעג בקרב חבריו בגלל שמו.
חיים שלוצבום המתכנת (ערן בן זאב) - אחד מתוך שלושה אנשים העונים לשם חיים שלוצבום אותם ג'ינג'י וחבריו מנסים לאתר.
זהו חיים שלוצבום אותו החבורה מחפשת.
טכנאי זקן ורגזן שפיתח את השבב הנקרא על שמו המעניק בינה מלאכותית לרובוטים.
ג'ינאיצ'י קוסאקה (ביפנית: 草鹿 任一; 7 בדצמבר 1888 – 24 באוגוסט 1972) היה אדמירל בצי הקיסרי היפני במהלך מלחמת העולם השנייה.
קוסאקה נולד במחוז אישיקאווה, וסיים את לימודיו באקדמיה הימית הקיסרית במחזור ה-37 במקום ה-21 מתוך 179 צוערים.
לאחר מכן שירת כפרח קצונה על סיפון הסיירות "סויה" ו"צ'יודה", ולאחר שקיבל את דרגת האנסיין שירת בסיירת "טוקיווה" ובאוניית המערכה "אקי".
לאחר שקיבל דרגת לוטננט שירת קוסאקה על סיפון הסיירת "אסאמה", אונייה המערכה "קאשימה" והמשחתת "המקאזה".
לאחר מכן למד במכללת המטה של הצי הקיסרי, וב-1921 קיבל דרגת לוטננט קומנדר ונשלח לשמש סגן קצין בקרת אש באוניית המערכה היאיי, ולאחר מכן קצין בקרת אש באוניות המערכה "יאמשירו" ו"נאגטו".
לאחר שקיבל דרגת קפטן בדצמבר 1930, נשלח קוסאקה על ידי הצי להשתלמויות בארצות הברית ובאירופה למשך שנה, ועם שובו קיבל את הפיקוד הראשון שלו - על הסיירת "קיטקאמי".
לאחר מכן פיקד על אוניית המערה "פוסו", ובדצמבר 1936, עם קבלת דרגת אדמירל משנה, התמנה למפקד בית הספר לבקרת אש אקדמית הצי הקיסרי.
בנובמבר 1940 קיבל קוסאקה דרגת תת-אדמירל.
עם פרוץ המערכה באסיה ובאוקיינוס השקט, התמנה קוסאקה למפקד האקדמיה הימית הקיסרית, אך ב-28 בספטמבר 1942 הוא קיבל את הפיקוד על הצי האווירי ה-11 שחנה בבסיס היפני המרכזי ברבאול שבבריטניה החדשה, בדרום האוקיינוס השקט.
לכל אורך קרב גוודלקנל נלחמו מטוסיו של קוסאקה בכוח אוויר קקטוס של בעלות הברית שהגן על האי, ובקביל סייעו לכוחות הצבא היפני הקיסרי במהלך המערכה בגינאה החדשה.
ב-24 בדצמבר 1942 ערך הפיקוד העליון של הצי הקיסרי שינוי במבנה הארגוני בזירה, וכל יחידות הצי באזור איי שלמה וגינאה החדשה התאגדו תחת צי האזור הדרום-מזרחי, עליו פיקד קוסאקה.
במסגרת תפקידו ניהל קוסאקה את יחידות הצי במהלך המערכה באיי שלמה והמערכה בגינאה החדשה, כשכל העת מתקרבות בעלות הברית לרבאול.
בסופו של דבר, החליטו בעלות הברית לבודד את הבסיס היפני המרכזי ברבאול, במקום לנסות לכבוש אותו, וחיל המצב וכל יחידות הצי נותרו בבסיסם עד סוף המלחמה.
ב-6 בספטמבר 1945 הגיש קוסאקה, מתוקף תפקידו כמפקד הכוחות הימיים ברבאול, ביחד עם גנרל היטושי איממורה, מפקד כוחות הצבא הקיסרי ברבאול, את כניעתו לבעלות הברית.
לאחר סוף מלחמת העולם השנייה פרש קוסאקה מהצי הקיסרי, וניהל חיים פרטיים.
יוג'ין ויליאם "ג'ין" שו היה כדורסלן ומאמן אמריקאי, ששיחק בליגת ה-NBA בין השנים 1954–1964, ואימן בה בין השנים 1966–1989. לאורך קריירת המשחק השתתף חמש פעמים במשחק האולסטאר של ה-NBA, ורשם ממוצעים כוללים של 14.4 נקודות, 4.1 ריבאונדים ו-3.7 אסיסטים למשחק.
הוכר בשנות ה-50 כאחד הרכזים הטובים ב-NBA, ומיוחסת לו המצאת תנועת ה"סיבסוב" – תנועה בה השחקן מכדרר לכיוון צד אחד, ואז עושה סיבוב של 360 מעלות לכיוון השני, תוך כדי כדרור.
שו נולד בבולטימור שבמרילנד, וגדל בעיר טאוסון הסמוכה.
בין השנים 1951–1954 למד באוניברסיטת מרילנד, ובשלוש עונותיו כשחקן קבוצת האוניברסיטה קלע 18.2 נקודות בממוצע למשחק.
בדראפט ה-NBA לשנת 1954 נבחר שו על ידי קבוצת פילדלפיה ווריורס בבחירה השלישית, אחרי פרנק סלבי ובוב פטיט.
לאחר שישה משחקים בלבד במדי הווריורס הועבר לניו יורק ניקס, ובשתי עונותיו עם הניקס שימש כמחליפו של הרכז דיק מקגווייר.
לקראת עונת נשלח שו בטרייד לפורט ויין פיסטונס, בה פרח והציג את עונותיו הטובות בקריירה.
לצד ג'ורג' יארדלי, ולאחר מכן לצד ביילי האוול, הוביל שו את הפיסטונס לשלב הפלייאוף בכל 6 עונותיו בקבוצה, תוך שהוא מעמיד ממוצעים של 18.3 נקודות, 5.0 ריבאונדים ו-4.4 אסיסטים למשחק ונבחר 5 פעמים להשתתף במשחק האולסטאר.
עונת השיא שלו מבחינה אישית הייתה , בה קלע 22.8 נקודות למשחק (שישי ב-NBA), כולל 87.2% קליעה מקו העונשין (שני ב-NBA לדולף שייס), ונבחר לחמישייה הראשונה של העונה.
בעונה העוקבת קלע 22.6 נקודות למשחק (עשירי ב-NBA), מסר 6.8 אסיסטים למשחק (רביעי ב-NBA) ונבחר לחמישיית העונה השנייה.
בשתי עונותיו האחרונות בליגה, ו-, שיחק עבור ניו יורק ניקס ובולטימור בולטס, אך תפוקתו נחלשה וקבוצותיו לא העפילו לפלייאוף.
בשנת 1964 פרש שו ממשחק, בגיל 32. ב-7 מתוך 10 עונותיו ב-NBA העפיל עם קבוצתו לפלייאוף, אך באף אחת מהן לא הגיע לשלב הגמר.
בעת פרישתו דורג במקום ה-18 בתולדות ה-NBA בנקודות (עם 10,068) ובמקום ה-11 באסיסטים (עם 2,608).
במהלך עונת , כשנתיים לאחר פרישתו ממשחק, מונה שו למאמנה הראשי של בולטימור בולטס, במקומו של באדי ז'נט.
בסיום עונת זכה שו בפרס מאמן השנה ב-NBA, לאחר שהוביל את קבוצתו למאזן הטוב בתולדותיה, 57–25. בעונת רשמה הקבוצה את הישגה הגדול ביותר עד אז – העפלה לגמר ה-NBA – בעזרתם של כוכבי הקבוצה ארל מונרו, וס אנסלד וגאס ג'ונסון.
בסדרת הגמר עצמה הפסידו הבולטס למילווקי באקס של כרים עבדול-ג'באר ואוסקר רוברטסון בתוצאה 0–4. לאחר שתי עונות נוספות בהן הודחה בולטימור בשלב הפלייאוף הראשון, עזב שו את הקבוצה.
לקראת עונת התמנה למאמן פילדלפיה 76', אשר סיימה את העונה הקודמת עם מאזן הניצחונות הגרוע בתולדות הליגה (11.0%).
בארבע העונות הבאות הפך שו את הקבוצה לאחת החזקות באזור המזרחי, ואף הוביל אותה להופעה בגמר ה-NBA בפלייאוף , בו הפסידה לפורטלנד טרייל בלייזרס בתוצאה 2–4. השחקנים הבולטים של הקבוצה בתקופה זו היו ג'וליוס ארווינג, ג'ורג' מקגיניס, דאג קולינס ולויד פרי.
לאחר שישה משחקים בעונת פוטר שו מאימון הקבוצה והוחלף על ידי בילי קנינגהם, אשר הוביל את פילדלפיה לזכייה באליפות ה-NBA בעונת .
בעונות ו- אימן את סן דייגו קליפרס, ובשתי העונות העמידה הקבוצה מאזן כולל של 78 ניצחונות ו-86 הפסדים מבלי להעפיל לפלייאוף.
בשנת 1960 חזר לאמן את הבולטס, שבהיעדרו זכו באליפות ה-NBA () ועברו לעיר וושינגטון.
הוא המשיך להחזיק בתפקיד בשש העונות הבאות, אשר ב-4 מתוכן העפילה הקבוצה לפלייאוף.
בעונת חזר למועדון הקליפרס, ובעונה וחצי בהן אימן את הקבוצה היא רשמה מאזן ניצחונות שלילי 27–93.
לאורך קריירת האימון רשמו קבוצותיו של שו מאזן כולל של 784 ניצחונות ו-861 הפסדים (47.7%) בעונה הסדירה, וכן 30 ניצחונות ו-47 הפסדים (39.0%) בשלב הפלייאוף.
גִ'ינְגִ'י הוא שיר ילדים של המשוררת הישראלית מרים ילן-שטקליס.
את השיר הלחין מרטין מוסקוביץ'.
בין היתר, דקלמו את השיר חנה'לה הנדלר ודליה פרידלנד.
מילותיו הראשונות של השיר הן:
השיר "ג'ינג'י" של מרים ילן-שטקליס הוקדש ל ז"ל בעודנו ילד ואף הוכנס ל"ספר לדני" שהופיע לאחר מכן.
מרים ילן שטקליס הייתה ידידת משפחת פומרנץ, ומסופר ששמעה את אימו של דני, רבקה פומרנץ, מספרת כי דני חלם חלום ובחלומו שערו שחור …והוא מאושר.
הביט במראה וראה שהוא עדיין ג'ינג'י.
ייתכן וסיפור חלום זה היווה ההשראה לשיר.
דני פומרנץ ז"ל, בנם של רבקה ואריה פומרנץ, נולד בתל אביב בט"ו בחשוון תרצ"ז, 31/10/1936 שרת בנח"ל, חטיבת הצנחנים יחידה: נח"ל מוצנח – גד' 50, גד' 101. התגייס ב-אוקטובר 1954 נפל בקרב בכ"ו בחשוון תשי"ז, 31/10/1956 במבצע קדש מקום נפילה: מעבר המיתלה באזור סיני ותעלת סואץ.
כמו כן, צורף גם כעשרים שנה לאחר פטירתה של ילן-שטקליס לספר פרח נתתי לנורית, ספר שירי ילדים של הסופרת מרים ילן-שטקליס, אשר ראה אור בהוצאת דביר, כנרת זמורה-ביתן באור יהודה בשנת 2005.
הילד מתאר את היותו ג'ינג'י, המתלונן על גורלו כילד "צהוב", השיר ממשיך ומספר כי אליהו הנביא לוקח את הילד אל המרום, שם יושב דוד המלך האדמוני על כס מלכותו, ואף הוא ג'ינג'י - "ויאמר המלך דוד: גש אלי קטנטוני / פתי שלי, / וראה - גם אני - ג'ינג'י".
השיר משמש לאמצעי לימוד לילדי בית הספר לקבלת השונה.
ג'ין שינג (בסינית: 金星; בפין-יין: Jīn Xīng, בקוריאנית: 김성, בתעתוק קוריאני-לטיני: Kim Seong; נולדה ב-13 באוגוסט 1967) היא רקדנית, כוריאוגרפית, שחקנית ובעלת להקת מחול מודרני מסין.
היא גם מארחת תוכנית טלוויזיה, "מופע ג'ין שינג".
ג'ין שינג היא האישה הטרנסג'נדרית הראשונה בסין שקיבלה אישור מהממשלה לעבור ניתוח להתאמה מגדרית, וגם אחת מקומץ נשים טרנסג'נדריות שהמגדר שלהן מוכר על ידי ממשלת סין.
ג'ין נולדה בשן-יאנג להורים ממוצא קוריאני, ולמדה בבית ספר קוריאני.
את הזהות המגדרית שלה היא זיהתה בילדותה המוקדמת.
בגיל 9, היא הצטרפה לצבא השחרור העממי, כדי לקבל הכשרה בריקוד ואימון מיליטריסטי.
היא זכתה בתחרויות ריקוד רבות.
כחלק מלהקת המחול הצבאית, היא הגיעה עד דרגת סגן-אלוף.
בשנות השמונים, היא נסעה לניו יורק לארבע שנים ללמוד מחול, ובתחילת שנות השמונים המשיכה את מסעותיה באירופה, ולימדה מחול שנתיים ברומא.
ב-1993 יצאה למסע הופעות עולמי.
בגיל 26 חזרה לסין, והשלימה ניתוח להתאמה מגדרית.
היא אז עברה לשאנגחאי, ועבדה ככוריאוגרפית ומורה למחול.
בגיל 33 היא אמצה ילד, ומאוחר יותר שני ילדים נוספים, אותם גידלה לבד עד נישואיה בשנת 2005.
ב-2013 התפרסמה ברחבי סין כאשר שימשה כשופטת בתוכנית תחרות הריקודים, So You Think You Can Dance.
ביקורת חריפה שהעבירה על הגישה הסנסציונית של מנחה התוכנית, שביקש להפוך סיפור אישי של אחת המתחרות לרייטינג, הפך לוויראלי באינטרנט.
היא אמרה, בין היתר, "בטלוויזיה הסינית, אוהבים לחפור בפצעים של אנשים, ולצרוך את כאבם.
זו החולשה הגדולה של הטלוויזיה הסינית, ואני מקווה שבתוכנית [שלנו] לא ננצל את כאבם של אנשים, לא ננצל את הסימפתיה של הקהל, לא נשתמש בסבל." הקהל התאהב בה, וכעבור מספר חודשים כבר הייתה לה תוכנית אירוח משלה, והיא הפכה בעיני רבים ל"אופרה הסינית".
ג'ין מרי שיילי ניוהאוז הייתה אתלטית אמריקאית, אלופה אולימפית (לוס אנג'לס 1932), 4 פעמים ברציפות אלופת ארצות הברית (1929 - 1932) ושיאנית עולם בקפיצה לגובה.
שיילי נולדה בהריסבורג, פנסילבניה ואחר כך עברה עם משפחתה להתגורר בהברטאון, פרבר של פילדלפיה.
בתחרות שנערכה בפילדלפיה ב-16 במאי 1928 היא קפצה לגובה בשיא אמריקה חדש של 1.536 מטר.
במבחנים האמריקאים לאולימפיאדת אמסטרדם (1928) ששימשו גם כאליפות ארצות הברית היא זכתה במדליית כסף בתוצאה של 1.52 מטר, אחרי מילדרד ויילי (1.52 מטר) ובמשחקים עצמם, היא סיימה במקום רביעי בתוצאה של 1.51 מטר.
בתחרות שנערכה בבוסטון באולם ב-30 במרץ 1929 קבעה שיילי בקפיצה לגובה שיא עולם חדש של 1.603 מטר, אך שיא זה לא הוכר.
באליפות ארצות הברית שנערכה בשיקגו באותה שנה היא זכתה במדליית זהב בקפיצה לגובה בתוצאה של 1.47 מטר.
בתחרות שנערכה בבוסטון באולם ב-19 באפריל 1930 קבעה שיילי בקפיצה לגובה שיא עולם חדש של 1.613 מטר, אך גם שיא זה לא הוכר.
באליפות ארצות הברית שנערכה בדאלאס באותה שנה היא זכתה פעם שנייה ברציפות במדליית זהב בקפיצה לגובה בתוצאה של 1.55 מטר.
בתחרות שנערכה בניוארק, ניו ג'רזי באולם ב-14 במרץ 1931 קבעה שיילי בקפיצה לגובה תוצאה של 1.60 מטר.
באליפות ארצות הברית שנערכה בג'רזי סיטי, ניו ג'רזי ב-25 ביולי אותה שנה היא זכתה פעם שלישית ברציפות במדליית זהב בקפיצה לגובה בשיא אמריקה של 1.57 מטר.
במבחנים האמריקאים לאולימפיאדת לוס אנג'לס (1932) ששימשו גם כאליפות ארצות הברית היא זכתה במדליית זהב בפעם הרביעית אך הפעם ביחד עם בייב דידריקסון בקפיצה לגובה בשיא אמריקה חדש של 1.60 מטר.
גם במשחקים עצמם שנערכו ב-7 באוגוסט שתיהן קבעו שיא עולם חדש של 1.65 מטר בניסיון הראשון שלהן, כשלו בגובה של 1.67 מטר.
מדליית ארד הוענקה לאווה דוז מקנדה (1.60 מטר).
שיא העולם שדידריקסון והיא קבעו בשלב שובר השוויון לא הוכר כשיא עולם לפי החוקים באותה העת.
ג'ינג'ר סופטוור היא חברת הזנק ישראלית, שפיתחה טכנולוגיה לשיפור כתיבה המשתמשת באלגוריתמים סטטיסטיים בשילוב עם עיבוד שפות טבעיות, שמטרתה לשפר את התקשורת בכתב, לפתח מיומנויות תקשורת באנגלית ולהגביר פרודוקטיביות בשימוש בטלפון החכם.
החברה הוקמה בסוף 2007 על ידי יעל קרוב ואבנר זנגביל.
תוכנת ג'ינג'ר מבדילה את עצמה על ידי זיהוי מילים בהקשר של משפטים שלמים.
בדצמבר 2011, ג'ינג'ר סופטוור הייתה אחד מתשעה פרויקטים שאושרו על ידי מועצת הנגידים של הקרן לחקר ופיתוח תעשייתי דו-לאומי בין ישראל לארצות הברית במימון של 8.1 מיליון דולר.
החברה גם גייסה 3 מיליון דולר ממשקיעים פרטיים בישראל וארצות הברית בשנת 2009.
במאי 2014 רכשה אינטל את אחת היחידות העסקיות של ג'ינג'ר ואת הזכויות להשתמש בטכנולוגיה המוגנת בפטנט של החברה.
אבנר זנגביל הוא המייסד השותף של ג'ינג'ר סופטוור ובעלה של יעל קרוב.
זנגביל הקים את Menta Software בשנת 1996 עם אחיו ארנון זנגביל במטרה לפתח מוצר שהופך כל אפליקציה מבוססת חלונות ליישום הזמין מכל מחשב מרוחק שמריץ דפדפן אינטרנט.
מנטה נרכשה על ידי חברת GraphOn בשנת 2001.
ג'ינג'ר סופטוור משתמשת באלגוריתמי תוכנה מוגנים בפטנט העוסקים בעיבוד שפה טבעית.
החברה טוענת כי האלגוריתם מאפשר לה לתקן את המשפטים הכתובים ברמת דיוק גבוהה יחסית (תוך ביטול של עד 95 אחוז משגיאות הכתיבה), לעומת בודקי איות סטנדרטיים.
האלגוריתם הייחודי שלה מאפשר לתוכנה להבין את הקשר המשפט ולא לתקן בהתבסס על מילה בלבד.
לדברי מייסדה, קרוב, התוכנה פועלת על פי ההיגיון של הקשר המשפט בנוסף לזיכרון של מסד נתונים של מילים.
החברה מהווה חלק מעולם הטכנולוגיה המסייעת.
ג'ינג'ר טוענת כי היתרונות של התוכנה ממונפים על ידי דוברי אנגלית כשפת אם ושלא כשפת אם, ומצאו ערך גם בשוקי נישה כמו ניהול דיסלקסיה.
עוד הם טוענים שמשתמשי ESL מפיקים תועלת רבה מהשימוש בתוכנה, שכן הדבר מאפשר להם לכתוב טקסט אנגלי נטול שגיאות.
השימוש בתוכנה מתרחב גם לאנשי מקצוע דוברי אנגלית כשפת אם וסטודנטים המשתמשים בה כ"רשת ביטחון" לעריכת הדוא"ל שלהם, כמו גם סטודנטים בינלאומיים שכותבים באנגלית.
בספטמבר 2020, נכללה החברה באיגוד חברות לטכנולוגיות NLP שהקימו רשות החדשנות ומשרד הדיגיטל הלאומי.
מוצרי תוכנת ג'ינג'ר כוללים את ג'ינג'ר פייג', אפליקציית שיפור כתיבה חוצה פלטפורמות ומקלדת ג'ינג'ר הזמינה למכשירי אנדרואיד.
ג'ינג'ר פייג' פועל כשירות מקוון ותומך במיקרוסופט וורד, מיקרוסופט אאוטלוק, מיקרוסופט פאוורפוינט, אינטרנט אקספלורר, גוגל כרום ומוזילה פיירפוקס, ומתפקד כאפליקציית שיפור כתיבה למכשירים ניידים אנדרואיד ו-iOS.
התכונה העיקרית שלו היא בודק הדקדוק ובודק האיות הפועלים בצורה חלקה עם ממשקי המשתמש השונים.
יש לו גם כלי ניסוח מתקדם, מילים נרדפות והגדרות בהקשר, תרגום רב-לשוני ופונקציה להפיכת טקסט לדיבור המאפשרת למשתמשים לשמוע משפטים לפני ואחרי תיקון.
מקלדת ג'ינג'ר לאנדרואיד מחליפה את המקלדת המובנית ומתפקדת כאפליקציית מקלדת.
מקלדת ג'ינג'ר היא אפליקציית המקלדת היחידה שמציעה הגהה וכלי כתיבה אחרים באמצעות גישה בלחיצה אחת לתוכנת ג'ינג'ר פייג'.
במקור, המודל העסקי של החברה היה ניסיון חינם בן יומיים, ולאחריו אפשרות לרכוש רישיון.
ב־15 בינואר 2012, החברה שינתה את המודל העסקי שלה על ידי שחרור גרסת פרימיום.
גרסת זו מורכבת מבודק הדקדוק ובודק האיות המבוססים על הקשר.
גרסה בתשלום כוללת קורא טקסטים של ג'ינג'ר ומאמנת אישית, כלי לניתוח דוחות התקדמות, יחד עם גישה בלתי מוגבלת לבודק הדקדוק, בודק האיות וכלי לניסוח מחדש.
מקלדת ג'ינג'ר היא חינמית להורדה ושימוש, אם כי היא מציעה רכישות בתוך האפליקציה כמו ערכות נושא וחבילות נושא.
ג'ינג'יביטיס של תאי פלזמה , היא מחלת פה נדירה ולא קטלנית המופיעה כאדמומיות כללית ונפיחות של הג'ינג'יבה המחוברת (בחניכיים המחוברות לעצם).
לעיתים מחלה זאת מלווה בצ'יליטיס (נפיחות בשפתיים) או בגלוסיטיס (נפיחות בלשון).
ג'ינג'יביטיס של תאי פלזמה היא דלקת המתרחשת בג'ינג'יבה (חניכיים).
מעבר לכך, עלולות להיות מעורבות גם התפתחויות/מחלות נוספות כמו צ'יליטיס של תאי פלזמה (Plasma cell cheilitis) בשפתיים ועוד כמו בריריות ("Plasma cell ortifacial mucositis") או ג'ינג'יבוסטומטיטיס של תאי פלזמה (Plasma cell gingivostomatitis)במקרה בו מספר גורמים בחלל הפה מעורבים.
על השפתיים המחלה מופיעה בצורה בולטת מאוד, בצורה של פלאק (רובד נגיפי) אדום כהה ומודלק עם כיסוי מבריק (דמוי זיגוג שקוף) על כל האזור האוראלי המעורב.
ג'ינג'יביטיס של תאי פלזמה תואר לראשונה בסביבות שנות ה-60' המאוחרות/ שנות ה-70' המוקדמות.
שכיחות הלוקים במחלה באותה תקופה גברה וזאת בעיקר כתוצאה מתגובות אלרגיות לרכיבים שהיו בשימוש בגומי לעיסה באותה תקופה.
מאז, מספר המקרים ירד וממשיך להיות במגמת ירידה אך לעיתים ישנם דיווחים על מקרים של ג'ינג'יביטיס של תאי פלזמה.
בהתאם לסימפטומים ולמידת ההתפשטות- מחלה זאת יכולה להיחשב כסוג של ג'ינג'יביטיס כללי (דלקת חניכיים סטנדרטית) וגם כסוג של צ'יליטיס/ גלוסיטיס/סטומטיטיס.
לעיתים השפתיים, החניכיים והלשון עלולות ללקות במחלה באופן סימולטני.
יש חוקרים אשר הגדירו תופעה זאת כסינדרום (בשם "ג'ינג'יבוסטומטיטיס בתא פלזמה").
בנוסף, הריריות של איברי המין יכולות ללקות במחלה מסוג דומה הנקראת "בלניטיס של תאי פלזמה" או "וולויטיס של תאי פלזמה".
סוגים שונים של מחלות דומות שלא הוזכרו קודם יכולים להיות: ג'ינג'יביטיס לא טיפוסי, ג'ינג'יביטיס כתוצאה מאלרגיה, דלקת חניכיים אידיופטית וג'ינג'יבוסטומטיסטיס לא טיפוסי.
חלק ממונחים/מחלות אלו הם היסטוריים.
ג'ינג'יביטיס בתאי פלזמה שויך לשלושה סוגים בהתבססות על הגורם למחלה.
שלושת הסוגים הללו נקראים: ג'ינג'יבטיס מאלרגיה, ג'ינג'יביטיס ניופלסטי וג'ינג'יביטיס ללא גורם ידוע.
ג'ינג'יביטיס של תאי פלזמה היא מחלה נדירה בעוד שצ'יליטיס של תאי פלזמה היא מחלה נדירה אף יותר.
רוב האנשים הסובלים מצ'יליטיס של תאי פלזמה הם קשישים.
היסטולוגיה של רקמה הלוקה בג'ינג'יביטיס של תאי הפלזמה מראה בעיקר תאי פלזמה.
לכן לצורך האבחון ראשית מתרכזים בהבדל האיבחוני בין לוקמיה חריפה ומיאלומה נפוצה (Multiple myeloma) לכן, מבצעים בדיקות דם שלעיתים קרובות מטרתן לשלול מחלות אחרות שאינן ג'ינג'יביטיס של תאי פלזמה.
בנוסף, בדרך כלל לוקחים ביופסיה ולעיתים קרובות גם בדיקות לאלרגיה מהאזור הנגוע.
הנראות ההיסטולוגית מאופיינת בפיזור ובהסתננות דלקתית תת-אפיתלית (Sub-epithelial plasma cell inflammatory infiltration) לתוך הרקמה המחברת.
בנוסף, האפיתל מפתח ספוגיוזיס .
יתר על כן, יש הטוענים כי הגידול בתאי הפלזמה הוא חלק מספקטרום המחלה של צ'יליטיס של תאי פלזמה .
ג'ינג'יביטיס של תאי פלזמה וצ'יליטיס של תאי פלזמה הן תגובות שנוצרות מרגישות יתר לאנטיגן או לאנטיגנים מסוימים.
מקורות אפשריים של אנטיגנים כוללים רכיבים מסוימים במשחות שיניים, הרגל של לעיסת מסטיק/סוכריות מנטה או פלפל וסוגים מסוימים של אוכל כמו אוכל חריף.
מעבר לכך, חומרי טעם ממשפחת הקינמון (Cinnamaldehyde) עלולים במיוחד לגרום ולהחריף ג'ינג'יביטיס של תאי פלזמה.
למרות זאת, כיום, הגורמים המדויקים למחלה ברובם אינם ידועים.
ג'ינג'יביטיס של תאי פלזמה כפי שמתואר כאן מופיע כהחרפת דלקת חניכיים עדינה שעלולה להתפשט משולי החניכיים אל הרקמה המחברת של החניכיים.
לפעמים ההגדלה בדלקת עלולה להיגרם מרובד החיידקים (פלאק) ולעיתים הדלקת לא תגיע אל השוליים החופשיים של החניכיים ותופיע רק ברקמת החיבור של החניכיים בצורה של אדמומיות (כמו בתמונה התחתונה).
במקרים מסוימים המטופל לא ירגיש או ידווח על סימפטומים ורופא השיניים עלול למצוא דלקת למרות זאת.
סימנים וסימפטומים לג'ינג'יבטיס של תאי פלזמה כוללים חניכיים אדומות, שבריריות ורגישות או לפעמים בעלות מרקם גרגירי.
בנוסף, לעיתים החניכיים עלולות לדמם בקלות במקרה של פציעה/טראומה.
בנוסף, סימפטום נוסף העלול לקרות הוא שהקשיחות הנורמלית תאבד גם כן.
למרות זאת, בדרך כלל אין אובדן של התקשרות החניכיים (החיבור הפריודונטלי).
מעבר לכך, במקרים מסוימים פצע בפה יכול להתפתח בעקבות המחלה ועם התפתחות הפצע גם הכאב מתפתח ויכול להחריף.
החרפה שכזו עלולה להתרחש בעקבות שימוש במשחות שיניים מסוימות או אוכל חריף/מתובל מדי.
בנוסף, גבול המחלה יכול להתפשט ולהגיע גם עד לחך.
הצ'יליטיס של תאי הפלזמה יופיע בדרך כלל עם תחום ברור, מודלק ובעל פלאק בצבע אדום כהה ועם שכבה מבריקה מעל האזור הדלקתי אשר נראה למתבונן כדמוי לקה.
הצ'יליטיס של תאי הפלזמה בדרך כלל נמצא גם בשפה תחתונה.
בנוסף, סימפטום נוסף להיווצרות של צ'יליטיס תאי פלזמה הוא יובש בשפתיים.
צ'יליטיס זוויתי ("זאדה זוויתית") יכולה להיות נוכח גם כן.
נוסף על כך, כאשר המחלה מערבת גם את הלשון עלול להיגרם אובדן הציפוי של גב הלשון.
אבחון ובדיקת המחלה מבוצעת על ידי רופא שיניים כללי או פריודונט (רופא שיניים המומחה במחלות חניכיים).
הרופא יכול לאבחן את המחלה על פי ביופסיה כחלק מתהליך שלילת מחלות אחרות/נוספות או על פי תיאור והופעת הסימפטומים עצמם.
טיפול מניעתי: הטיפול בג'ינג'יביטיס של תאי פלזמה מתבטא במניעה מחשיפה לאנטיגנים בעלי פוטנציאל לגרימת המחלה.
טיפול תרופתי: בטיפול התרופתי משתמשים בתרופות כמו Tacrolimus ו-Clobetasol propionate אשר משמשות לטיפול בצ'יליטיס של תאי פלזמה.
הטיפול בג'ינג'יביטיס של תאי פלזמה מתבטא במניעת חשיפה לאנטיגנים בעלי פוטנציאל לגרימת המחלה ובשמירה על היגיינה אוראלית תקינה.
"ג'ינג'ר סנאפס" הוא סרט אימה קנדי משנת 2000, בבימויו של ג'ון פוסט ובכיכובן של אמילי פרקינס וקתרין איזבל.
הסרט מתמקד בשתי אחיות בגיל העשרה שמגלות עניין בנושא המוות.
זהו הסרט הראשון בסדרת סרטי "ג'ינג'ר סנאפס".
בפרוור ביילי דאונס (Bailey Downs) מתרחשת הריגת כלבים סדרתית.
בריג'יט (אמילי פרקינס) וג'ינג'ר (קתרין איזבל) פיצג'רלד הן אחיות בגיל ההתבגרות בעלות עניין מטריד בנושא המוות.
כילדות, כרתו ברית לצאת מהפרוור או למות יחד עד גיל 16. לילה אחד, כשהאחיות בדרכן לחטוף כלב ששייך לטרינה סינקלר (דניאל המפטון), הבריונית של בית הספר, אצל ג'ינג'ר מתחיל המחזור החודשי הראשון שלה.
בעקבות ריח הדם, הבנות מותקפות על ידי היצור האחראי להריגות הכלבים.
היצור נושך ופוצע את ג'ינג'ר, ובריג'יט מצילה אותה.
כשהבנות בורחות, היצור נדרס על ידי ואן בבעלותו של סאם מילר (קריס למקה), סוחר סמים מקומי.
בעקבות התקיפה ג'ינג'ר עוברת שינויים שמדאיגים את בריג'יט.
הפצעים שלה אמנם מחלימים במהירות, אך היא מתחילה להתנהג בתוקפנות ובפרובוקטיביות מינית.
כמו כן, היא מצמיחה שיער בצלקות הנשיכות וזנב, וחווה מחזור חודשי קשה.
בהתעלם מהאזהרות של בריג'יט, ג'ינג'ר מקיימת יחסי מין לא מוגנים עם חבר לכיתה בשם ג'ייסון מקארדי (ג'סי מוס), מכה בזעם בפומבי את טרינה, והורגת את הכלבה של השכן.
בריג'יט מוצאת את סאם סוחר הסמים, מבררת איתו לגבי היצור שהוא דרס, ושניהם מסכימים שג'ינג'ר הותקפה על ידי אדם זאב, והופכת בעצמה לכזו.
על פי הצעתו של סם, בריג'יט מנסה לטפל בג'ינג'ר באמצעות פירסינג של טבעת כסף, אך ללא הועיל.
לאחר מכן מציע סאם עירוי של תמצית צמח האקוניטון, אך הדבר לא אפשרי מכיוון שהצמח צומח רק באביב.
טרינה מופיעה בבית פיצג'רלד ומאשימה את ג'ינג'ר בחטיפת הכלב שלה.
במהלך קטטה אלימה ביניהן, ג'ינג'ר הורגת אותה בטעות.
שתי האחיות מחביאות את גופתה של טרינה במקפיא.
לאחר מכן הן מחליטות לקבור את הגופה במחסן כלי העבודה, ותוך כדי הזזת הגופה, בריג'יט שוברת בטעות שתיים מאצבעותיה של טרינה ושמה אותן לא במקומן הטבעי.
בריג'יט אומרת שג'ינג'ר לא יכולה לצאת יותר מהבית, אבל ג'ינג'ר מסרבת.
בליל כל הקדושים בריג'יט לוקחת צמח אקוניטון שרכשה אמה, פמלה פיצג'רלד (מימי רוג'רס), לפרויקט מלאכת יד, ומבקשת מסאם לרקוח את התרופה.
סאם רוקח בהצלחה בהצלחה את התמצית.
בזמן שהיא מנסה לאתר את ג'ינג'ר, בריג'יט מותקפת על ידי ג'ייסון (שנדבק מג'ינג'ר בגלל יחסי מין לא מוגנים), וכדי להגן על עצמה, היא נועצת בו את המזרק עם התמצית.
כתוצאה מכך התנהגותו משתנה, הוכחה לכך שהתרופה יעילה.
בבית הספר, בריג'יט מגלה שג'ינג'ר רצחה אחד מעובדי סגל ההוראה, ורואה אותה רוצחת אדם נוסף.
לאחר מכן ג'ינג'ר מודיעה שבכוונתה לתפוס את סאם במהלך מסיבת ליל כל הקדושים שהוא מארגן בחממת הסמים שלו, ועוזבת את בריג'יט שמבינה כי כנראה ג'ינג'ר הולכת לעשות משהו מסוכן.
בינתיים, אם הבנות מוצאת את גופתה של טרינה ואצבעותיה הכרותות והולכת לחפש את בנותיה.
לאחר מכן היא מוצאת את בריג'יט רצה בניסיון לעצור בעדה של ג'ינג'ר, ומסיעה אותה למסיבה של סאם תוך שהיא אומרת לה שהיא תגן עליהן בכל מחיר.
בריג'יט מגיעה למסיבה ומוצאת את ג'ינג'ר תוקפת את סאם על שדחה את חיזוריה.